फटाफट हम अनुभवी दोस्त जानी वाकर के घर गए। हफ़्ते भर पहले उसने नूर से शादी की थी इसी तरह। उसने कहा, “हम तो मुसलमान हैं। हमें बस कोई काज़ी दरकार था। तुम हिंदू हो, मंदिर जाना होगा।” हम मेरे दोस्त हरि वालिया के घर बांद्रा गए। उसकी फ़िल्म ‘काफ़ी हाउस’ में काम कर रहे थे। वह हमें नेपियन सी रोड के पास वाले बाणगंगा मंदिर ले गया। हमारी शादी का एकमात्र गवाह हरि वालिया था। गीता की शलवार कमीज़ मुड़ीतुसी थी, मैं कुरता पाजामा पहने था। पंडितजी ने हवन कुंड के चारों ओर फेरे कराए। हम पति-पत्नी बन गए। गीता ने पर्स में से लिपस्टिक निकाली। मैंने उसकी मांग भर दी।